 Waxa kale oo ay madaxweynaha ku ammaaneen jidadka kale ee ay dhismayaashoodu ka socdaan dalka, gaar ahaan jidka Ceerigaabo ee uu ku dhiiraday madaxweynuhu, hirgelintiisa, iyadoo lagu bixinayo hantida dadka Somaliland oo qudha, taasina ay beenisay in jidadka sidaa u dhaadheer, sida ka Ceerigaabo, ay dawladaha muruqa dhaqaale leh uuni ka bixi karaan, ama cid ay dawladahaasi caawiyaan, waxaanay ku boorriyeen madaxweynaha inuu halkaa ka sii wado dedaalka dhismaha jidadka dalka, iyagoo Ilaahayna uga baryey inuu la qabto hawlahaa qaranimada, waddaniyada iyo samafalka leh ee ka socda dalka intii uu hogaankiisa hayey. 